Lav et referat af nedenstående tekst:

Tekst:
Interessen er markant større, end skolen har været vant til. Det er usikkerheden om, hvordan skolestrukturen ser ud i Frederikshavn, der får flere forældre til at vælge den kommunale folkeskole fra. Ørnevejensskole står til at lukke i det oplæg, politikerne indtil nu har fremlagt, og det er især også henvendelser fra det område, Privatskolen har fået. Problemet er bare, at Privatskolen umiddelbart ikke har plads til alle de elever, der er interesseret i at komme ind. Derfor overvejer skolen nu at udvide. - Det er en markant interesse, som vi ikke tidligere har oplevet, som gør, at vi nu overvejer, om vi skal udvide, siger skoleleder Jørgen Jensen fra Privatskolen i Frederikshavn. Forældrebestyrelseformanden fra Ørnevejensskole Bodil Bolding ærgrer sig over, hvis forældrene nu splittes i stedet for at stå sammen og kæmpe imod lukningen af Ørnevejensskole. En lukning som ifølge hende langt fra er en realitet. - Jeg synes det er uheldigt, at man tager det for gode vare, at beslutningen om at lukke Ørnevejenskolen er taget, for det er ikke tilfældet. Vi har brug for alle forældrekræfter i denne sag, siger Bodil Bolding.

Referat:
Ventelisterne er de seneste dage vokset markant på Privatskolen i Frederikshavn.